Warframe

“Warframe” on tasuta internetipõhine kolmandas isikus tulistamise ja rüüstamise videomäng. Selle autor ja väljatöötaja on Kanadas tegutsev videomängude ettevõte Digital Extremes. Mäng anti välja 25. märtsil 2013 Microsoft Windowsile. Nüüd saab mängida seda ka teistel suurtel platvormidel, nagu Playstation 4, Playstation 5, Xbox One, Xbox Series X, Xbox Series S ja Nintendo Switch. Mängija juhib üldjuhul ühte tegelast, kes on Warframe. Ta saab kasutada kolme erinevat relva: primaarset, sekundaarset ja lähivõitluse. Lisaks on igal tegelasel unikaalsed võimed, mis üldjuhul aitavad mängijal tappa vaenlasi, ennast elus hoida või aitavad teisi mängijaid. Alguses rändab mängija mööda tuleviku Päikesesüsteemi planeete, ründab vaenlaste baase ja täidab missioone. Selle käigus koguneb erinevaid ressursse, mida saab kasutada uute relvade, Warframe’ide ja muu loomiseks. Edasi mängides lisandub mitu uut võitlussüsteemi, nagu Archwing, Operator, Railjack, Necramech. Kõik need süsteemid võivad esineda samas missioonis. Mängus on välja arendatud väga vaba liikumissüsteem. Tegelane saab joosta, hüpata kaks korda järjest, libiseda mööda maad, liikuda läbi õhu nagu püssikuul, seinadele kinnituda, seinade pealt edasi hüpata, liugelda õhus. Neid liigutusi saab tihti teha teineteise järgi ja see laseb tegelasel väga kiiresti liikuda. Mängus on põhiliselt viis vaenlaste gruppi: Grineer, Corpus, Infested, Corrupted ja Sentient. Grineerile on omane primitiivne metallist kaitserüü ja arhailised relvad. Corpus on keskendunud kõrgtehnoloogiale, plasma relvadele ja kaitsekilpidele. Infested kasutab peamiselt lähirünnakuid, sest nad ei utiliseeri tulirelvi. Corrupted koosneb kolmest eelmainitud grupist. Sentientid kohanevad vigastustega ja muutuvad vastupidavamaks. Mängija saab tugevdada modifikatsioonidega ehk modidega tegelast ja relvi. Igal modil on nimi, kirjeldus ja polaarsus (sümbol). Igal modifitseeritaval objektil on maht ja mod võtab teatud arvu mahust. Objektil on piiratud modide arv. Modide efekte saab suurendada neid arendades. Arendatud modid nõuavad rohkem mahtu. Kui modi polaarsus on sama modi asukohaga, siis mod võtab poole vähem mahust. Kui modi sümbol ei ole asukohaga sama, siis suureneb modi nõutud maht kaks korda. Kui modi asukohas pole polaarsust, ei muutu mahu tarbimine. Kõige tavalisem raha mängus on krediit (credits). Seda saab teenida missioonidest ja nendega saab osta väga palju erinevaid tooteid. Premium raha on plaatina, mida saab pärisrahaga osta või kaubelda teistelt mängijatelt. Sellega saab kohe näiteks osta Warframe’e, relvi ja kosmeetikume. Lisaks on mängus isoleerituid majandussüsteeme. Mängus oleval planeedil Maa asub küla Cetus, kus müüakse esemeid teiste esemete vastu ja kohaliku reputatsiooni eest. Veel kasutab võimsate ja eksklusiivsete kaupade müüja Baro Ki'Teer rahaühikut ducat. Neid saab mängija teenida ainult tema vahendusel ja põhiliselt aktsepteerib neid ainult Baro. Marshall, Cass (2019). "How to get into Warframe". Polygon. Vaadatud 15. jaanuar 2022. "NEW UPDATE IS HERE -- ARCHWING". Digital Extremes. 2014. Vaadatud 15. jaanuar 2022. Strom, Steven (2017). "How to kill an Eidolon Teralyst in Warframe: Plains of Eidolon". PC Gamer. Vaadatud 15. jaanuar 2022. "WARFRAME: EMPYREAN". Digital Extremes. 2019. Vaadatud 15. jaanuar 2022. "Why It's Time to Suit-Up for Warframe". IGN. 2022. Vaadatud 15. jaanuar 2022. "QUICK START GUIDE". Digital Extremes. Vaadatud 15. jaanuar 2022. Abbott, Chris; Ryan, Jon (2014). "Grineer". IGN. Vaadatud 15. jaanuar 2022.{{netiviide}}: CS1 hooldus: mitu nime: autorite loend (link) "THE DEADLOCK PROTOCOL". Digital Extremes. 2020. Vaadatud 15. jaanuar 2022. Rorie, Matthew (2013). "Warframe Review". IGN. Vaadatud 15. jaanuar 2022. "WARFRAME THE NEW WAR". Digital Extremes. 2022. Vaadatud 15. jaanuar 2022. Marshall, Cass (2019). "Warframe mods guide for beginners". IGN. Vaadatud 15. jaanuar 2022. Williams, Katie (2013). "Free Agent: What to Buy in Warframe". IGN. Vaadatud 15. jaanuar 2022. Strom, Steven (2017). "A beginner's guide to Warframe: Plains of Eidolon". PC Gamer. Vaadatud 15. jaanuar 2022. Lopez, Stefan Miguel (2021). "Warframe: How to Get Ducats". Game Rant. Vaadatud 15. jaanuar 2022.